Milí členovia ZZM,

na budúcu nedeľu 10. 9. o 17.00 h bude v Kostole sv. Vincenta svätá omša, počas ktorej Mons. Jozef Haľko posvätí Kaplnku Panny Márie Zázračnej medaily s novou mozaikou a vitrážou. Program začne v kaplnke o 16.15 kedy sa členovia Vincentskej rodiny budú modliť svätý ruženec.

Všetkých srdečne pozývame na túto slávnosť našej farnosti. (Pozvánka je v prílohe)

Nová kaplnka je významná pre celú Vincentskú rodinu na Slovensku, ale zvlášť pre členov Združenia Zázračnej medaily.

Hoci srdcom ZZM je kaplnka v Paríži, v ktorej došlo v roku 1830 k zjaveniu, táto naša s ňou bude od momentu posviacky duchovne spojená.

Bude to darovaný čas, v ktorom, tak ako vtedy sv. Katarínu Laboure, volá Panna Mária všetkých, aby sa tešili z jej otvoreného náručia. Prijíma každého, kto ju chce za duchovnú Matku. Ona nás chce neomylne viesť k svojmu Synovi.

Teším sa na spoločenstvo s vami.

*Bez hriechu počatá Panna Mária , oroduj za nás , ktorí sa k tebe utiekame.*

mg

--

P. Milan Grossmann, CM, kaplán
grossmann.milan@gmail.com
+421 903 383060
[www.fara-ruzinov.sk](http://www.fara-ruzinov.sk)
[www.vincentini.sk](http://www.vincentini.sk)
<http://9mzzbratislava.webnode.sk/>



